Սա արդեն ցինիզմ է: Արմեն Ամիրյանը, որ մշակույթի հետ կապ ունի այնքանով, որ ողջ կյանքում մշակութային թեմաներով լուրեր է ընթերցել իբրև հաղորդավար, հիմա որոշել է դառնալ արվեստի տեր Աստվածը և իր հպատակներին հրահանգել, թե ինչպես է անհրաժեշտ ճիշտ մշակույթ ստեղծել: Արմեն Ամիրյանը նույնիսկ ընդունակ չէ հասկանալու այն տարրական ճշմարտությունը, որ մշակութային գործերի իրական արժեքը մրցանակների քանակով չեն հաշվում, և նախագահի դիտողությունը ոչ թե դրան էր վերաբերում, այլ այն փաստին, որ Ամիրյանի ենթակայության տակ գտնվող հաստատությունը պետության բյուջեից միլիոններ է վատնել, խոստումներ է տվել, սակայն արդյունքները չեն գոհացրել: